సాన్‌మారినో
శాన్ మారినో, అధికారికంగా రిపబ్లిక్ ఆఫ్ శాన్ మారినో అనీ లేక తరచుగా మోస్ట్ సెరెన్ రిపబ్లిక్ ఆఫ్ శాన్ మారినో అని పిలిచే ఈ దేశం చుట్టూ ఇటలీ విస్తరించిన అతిచిన్న రాజ్యం. ఇది అపెనైనె పర్వతాల ఈశాన్య భాగంలో ఇటాలియన్ ద్వీపకల్పంలో ఉంది. దీని విస్తీర్ణం కేవలం 61చ.కి.మీ (24 చ.మై.), జన సంఖ్య 33,562. దీని రాజధాని శాన్ మారినో నగరం, అతిపెద్ద నగరం సెర్రావల్లె. శాన్ మారినో ఐరోపా కౌన్సిల్‌లోని సభ్యదేశాలన్నింటిలో అత్యల్ప జనసంఖ్య కలిగి ఉంది.
నార్వే
2017 జనవరి నాటి గణాంకాల ఆధారంగా నార్వే మొత్తం వైశాల్యం 3,85,252 చ.కి.మీ (148.747 చ.మై.) మరియు 52,58,317 జనాభా ఉంది. దేశం స్వీడన్‌తో పొడవైన తూర్పు సరిహద్దును పంచుకుంటుంది (1,619 కిమీ లేదా 1,006 మైళ్ళు). నార్వే ఈశాన్య సరిహద్దులుగా ఫిన్లాండ్ మరియు రష్యా ఉన్నాయి. దక్షిణ సరిహద్దులో స్కగ్ర్రాక్ స్ట్రైట్, డెన్మార్క్తో మరో వైపు ఉంది. నార్వే విస్తృతమైన తీరప్రాంతాన్ని కలిగి ఉంది. ఉత్తరప్రాంతంలో అట్లాంటిక్ మహాసముద్రం మరియు బారెంట్స్ సముద్రం ఉన్నాయి.